அதிகமான காய்ச்சல் உள்ள குழந்தைகள், உள்நோயாளியாக மருத்துவமனையில் அல்லது வீட்டிலேயே இருந்து சிகிச்சை பெற்று வரும் குழந்தைகள், ஏதாவது ஒரு பிரச்னைக்காக அதிகமாக மருந்து மாத்திரைகளை உட்கொள்ளும் குழந்தைகள், அடிக்கடி வலிப்பு வரும் குழந்தைகள், நரம்புத் தளர்ச்சி உள்ள குழந்தைகளுக்குக் கட்டாயம் சொட்டு மருந்து கொடுக்கக் கூடாது. ஒருவேளை உடல்நிலை சரியில்லாமல் இருக்கும் குழந்தைகளுக்குச் சொட்டு மருந்து கொடுக்க விருப்பப்பட்டால், மருத்துவரின் ஆலோசனைப்படி செயல்பட வேண்டும். குழந்தைகள் சாப்பிட்ட உடனே சொட்டு மருந்து கொடுப்பதையும், சொட்டு மருந்து கொடுத்த பின்னர் 20 நிமிடங்களுக்கு எவ்வித உணவுப் பொருட்களையும் குழந்தைக்குச் சாப்பிடக் கொடுப்பதையும் தவிர்க்க வேண்டும். பின்னர் எப்போதும் போல செயல்படலாம்.